(วันนี้เป็นร้านสลัดโรล) ผู้มีสิทธิในล็อกที่เทศกิจจัดสรรให้เอาล็อกซึ่งเป็นพื้นที่ถนนสีลมซอย5 ของกทม.ไปปล่อยเช่าช่วง เกร็งกำไรวันละ1000-2000บาท ซึ่งเทศกิจควรเข้ามาตรวจสอบคนขายจริงว่าชื่อตรงกันกับเจ้าของล็อกหรือไม่ ตามบัตรประชาชนให้ถูกต้องชัดเจน เพราะมีการทำเป็นขบวนการโดยเปลี่ยนคนเช่าล็อกทุกวัน ให้เช่าล็อกเป็นรายวัน โดยแต่ละวันนั้นร้านที่มาขายจะไม่ซ้ำกันทุกวัน เปลี่ยนร้านขายเปลี่ยนคนขายทุกวัน ซึ่งก็ถือเป็นหลักฐานโดยชัดแจ้งแล้ว 

        สำนักเทศกิจควรเปรียบเทียบปรับ และถอนชื่อออกจากผู้มีสิทธิในล็อกนี้ตาม ประกาศกรุงเทพมหานคร เรื่องหลักเกณฑ์เงื่อนไขการค้าขายในพื้นที่ผ่อนผัน ฉบับลงวันที่18 กค 2548 ข้อ 10.3ที่ว่า การได้รับอนุญาตให้ทำการค้าตามประกาศนี้ให้ถือเป็นการเฉพาะตัวไม่สามารถจำหน่าย แลกเปลี่ยน ให้เช่า โอนหรือให้บุคคลอื่นได้ ส่งผลทำให้การกระทำดังกล่าวมีผลตามข้อ12.2.1วรรคสองที่ว่า การฝ่าฝืนข้อ 10.3 ให้เพิกถอนการทำการค้าของผู้ทำการค้าขายรายดังกล่าวทันที


        ดังนั้น หากท่านยังเพิกเฉยไม่ตรวจสอบข้อเท็จจริงที่ล็อกที่ทำการค้าในสถานที่ทำการค้านั้น อาจถือได้ว่าท่านจงใจไม่ปฏิบัติตามประกาศกรุงเทพมหานคร เรื่องหลักเกณฑ์เงื่อนไขการค้าขายในพื้นที่ผ่อนผัน ฉบับลงวันที่18 กค 2548 ดังกล่าวนี้ ซึ่งอาจถือได้ว่าท่านปฏิบัติหรือละเว้นการปฏิบัติหน้าที่ ซึ่งท่านอาจมีความผิดตามประมวลกฎหมายอาญา ม.157ด้วย 

เหตุเกิดที่ สีลมซอย5บริเวณตรงข้ามศูนย์อาหาร ซึ่งล็อกอยู่ริมกำแพงธนาคารกรุงเทพสำนักงานใหญ่

วันที่ 23 สค 67 เวลา 07.00น.